ສະຕີໝາຍເລກນຶ່ງ ຂອງສະຫະລັດ ເດີນທາງໄປຢ້ຽມຢາມ ຍີ່ປຸນແລະກຳປູເຈຍ
ທ່ານນາງ Michelle Obama ຢ້ຽມຢາມ ສອງປະເທດດັ່ງກ່າວ ເພື່ອຊຸກຍູ້ສົ່ງເສີມການສຶກສາ ຂອງພວກເດັກນ້ອຍແມ່ຍິງ ໃນໂຄງການ "Let Girls Learn" .
ສະຕີໝາຍເລກນຶ່ງຂອງສະຫະລັດ ທ່ານນາງ Michelle Obama ອອກເດີນທາງໄປຢ້ຽມຢາມສອງປະເທດໃນເອເຊຍ ຍີ່ປຸນແລະກຳ ປູເຈຍ ເປັນເວລາ 5 ມື້ ຄືຈາກວັນທີ 18 ຫາ 22 ເດືອນມີນານີ້ ເພື່ອ ເຜີຍແຜ່ໂຄງການລິເລີ້ມ  ຫລື  ຂອງລັດຖະບານໂອບາມາ ທີ່ມີເປົ້າໝາຍ ສົ່ງເສີມການສຶກສາຂອງເດັກນ້ອຍແມ່ຍິງ ຫລາຍລ້ານຄົນ ໃນທົ່ວ ໂລກ ຜູ້ສື່ຂ່າວວີໂອເອ Victor Beattie ລາຍງານມາວ່າ ທັງທ່ານ ນາງ Michelle ແລະປະທານາທິບໍດີ ໂອບາມາ ໄດ້ເຕືອນວ່າ ເລື້ອງຄວາມບໍ່ສາມາດ ບໍ່ມີໂອກາດໄດ້ເຂົ້າຮຽນໜັງສືຂອງເດັກ ນ້ອຍ ຈຳນວນ 62 ລ້ານຄົນໃນທົ່ວໂລກນັ້ນ ຄວນຈະຖືເປັນບຸລິມະ ສິດອັນດັບສູງອັນນຶ່ງຂອງນະໂຍບາຍຕ່າງປະເທດ ດາຣາມີລາຍ ລະອຽດມາສະເໜີທ່ານ ໃນອັນດັບຕໍ່ໄປ ສະຕີໝາຍເລກນຶ່ງຂອງສະຫະລັດ ຂຽນລົງໃນໜັງສືພິມ The Wall Street Journal ເມື່ອ ວັນທີ 15 ມີນານີ້ວ່າ ເລື້ອງທີ່ວ່າມີເດັກນ້ອຍແມ່ຍິງຫລາຍສິບລ້ານຄົນ ບໍ່ໄດ້ຮັບການສຶກສາ ຢ່າງພຽງພໍນັ້ນ ບໍ່ໄດ້ເປັນພຽງແຕ່ ທ່ານ ນາງ Michelle Obama ກ່າວວ່າ ມາຮອດປີ 2012 ນັ້ນທຸກໆຂົງເຂດພວມພັດທະ ນາຂອງໂລກ ແມ່ນໄດ້ບັນລຸ ຫລືບໍ່ກໍໃກ້ຈະບັນລຸ ຄວາມສະເໝີພາບທາງເພດ ໃນລະດັບ ການສຶກສາຂັ້ນປະຖົມ ແຕ່ວ່າ ຊ່ອງຫວ່າງທາງເພດແມ່ນຍັງມີຢູ່ ໃນລະດັບການສຶກສາຂັ້ນມັດທະຍົມ ຊຶ່ງໃນລະດັບນີ້ ພວກເດັກຍິງແມ່ນຕົກຢູ່ພາຍໃຕ້ "ຄຸນຄ່າທາງວັດທະນະທໍາ ແລະພາກປະຕິບັດຕ່າງໆ ທີ່ກໍານົດແລະຈຳກັດ ໂອກາດຂອງແມ່ຍິງຢູ່ໃນສັງຄົມຂອງພວກ ເຂົາເຈົ້າ " ໃນງານເປີດຕົວ ການປຸກລະດົມ  ຫລື  ເມື່ອວັນທີ 3 ຕົ້ນເດືອນນີ້ ທ່ານນາງໂອ ບາມາກ່າວວ່າ ໜ່ວຍສັນຕິພາບ ຫລື Peace Corps ຊຶ່ງເປັນອົງການ ອາສາສະໝັກເພື່ອການພັດທະນາ ທີ່ໄດ້ທຶນຈາກລັດຖະບານສະຫະລັດ ຈະຫລິ້ນບົດບາດທີ່ສຳຄັນ: ທ່ານ ນາງໂອບາມາກ່າວວ່າ ” ໃນງານດຽວກັນນີ້ ປະທານາທິບໍດີໂອບາມາກ່າວວ່າ ລັດຖະບານຂອງທ່ານກຳລັງເຮັດໃຫ້ ເປັນທີ່ແຈ່ມແຈ້ງ ແກ່ພວກປະເທດພາຄີທັງຫລາຍວ່າ ເລື້ອງນີ້ແມ່ນເປັນບຸລິມະສິດອັນນຶ່ງ ຂອງນະໂຍບາຍຕ່າງປະເທດ ທ່ານໂອບາມາກ່າວວ່າ ທ່ານນາງໂອບາມາໄດ້ຢຸດແວ່ທີ່ຍີ່ປຸ່ນກ່ອນ ບ່ອນທີ່ທ່ານນາງໄດ້ພົບປະກັບນາຍົກລັດຖະ ມົນຕີ Shinzo Abe ແລະທ່ານນາງ Akie ພັນລະຍາຂອງທ່ານ Abe ໜ່ວຍສັນຕິພາບ Peace Corps ຂອງສະຫະລັດ ກັບອົງການຄູ່ຕຳແໜ່ງ ກໍຄື ອົງການ Overseas Cooperation Volunteers ຫລື ໜ່ວຍອາສາສະໝັກຮ່ວມມືໃນຕ່າງປະເທດ ຂອງຍີ່ປຸນ ຈະທຳງານຮ່ວມກັນ ກ່ຽວກັບການປຸກລະດົມໃນເລື້ອງນີ້ ກ່ອນອອກຈາກຍີ່ປຸ່ນ ທ່ານນາງ Obama ຈະໄປຢ້ຽມຢາມນະຄອນ Kyoto ເພື່ອຊົມວັດສາສະໜາພຸດ ແລະສາສະໜາ Shinto ຜູ້ອຳນວຍການອາວຸໂສຝ່າຍກິດຈະການເອເຊຍ ຂອງສະພາຄວາມໝັ້ນຄົງແຫ່ງຊາດສະຫະລັດ ທ່ານ Evan Medeiros ກ່າວວ່າ ຢູ່ກຳປູເຈຍນັ້ນ ທ່ານນາງ Obama ຈະເວົ້າ ເຖິງເລື້ອງຄວາມຈຳເປັນໃນການມີລະບົບການເມືອງ ທີ່ເປີດກ້ວາງແລະຮວມເອົາທຸກພັກ ຝ່າຍ ແລະໃນການອະນຸຍາດໃຫ້ສັງຄົມພົນລະເມືອງ ໄດ້ມີບົດບາດໃນການປົກຄອງທີ່ດີ ທ່ານ Phil Robertson ຜູ້ອຳນວຍການປະຈຳເອເຊຍ ຂອງກຸ່ມ Human Rights Watch ກ່າວວ່າ ໃນເລື້ອງການສຶກສາຂອງເດັກຍິງນັ້ນ ກຳປູເຈຍແມ່ນຍັງກຳລັງພະຍາຍາມຢ່າງໜັກຢູ່ ທ່ານ Phil Robertson ກ່າວວ່າ ກຳປູເຈຍແມ່ນນຶ່ງໃນ 11 ປະເທດ ທີ່ປະກອບສ່ວນໃນການປຸກລະດົມ ຊຶ່ງນອກນັ້ນແລ້ວ ກໍມີປະເທດ Albania, Benin, Burkina Faso, Georgia, Ghana, Moldova, Mongolia, Mozambique, Togo ແລະ Uganda ທ່ານນາງ Michelle Obama ຊຶ່ງເປັນສະຕີໝາຍເລກນຶ່ງ ຄົນທຳອິດຂອງສະຫະລັດ ທີ່ ໄປຢ້ຽມຢາມກຳປູເຈຍ ມີກຳໜົດຈະເດີນທາງໄປຍັງເມືອງ Siem Reap ຊຶ່ງຢູ່ທີ່ນັ້ນທ່ານ ນາງຈະໄດ້ພົບປະກັບຄູ່ຕຳແໜ່ງ ກຳປູເຈຍ ທ່ານນາງ Bun Rany ພັນລະຍາຂອງນາຍົກ ລັດຖະມົນຕີ Hun Sen ແລະໂອ້ລົມກັບພວກນັກສຶກສາແລະອາສາສະໝັກ ແລະເບິ່ງ ໂຄງການປະຊາຄົມຈຳນວນນຶ່ງ ທີ່ກ່າວກັນວ່າ ເສີມຂະຫຍາຍໂອກາດດ້ານການສຶກສາ ຂອງພວກເດັກສາວ ກ່ອນເດີນທາງກັບຄືນສູ່ວໍຊິງຕັນ ພັນລະຍາຂອງປະທານາທິບໍດີ ໂອບາມາ ຈະໄປຊົມ ອັງກໍວັດ